Ek het ook 2x lampskerms uit dun koolvesel gebuig wat die ligte afskerm aan die kante uit die bure se oë. En dan sommer uit my oë ook. Haak bo-oor die balk en met 'n klein valcro strokie in plek gehou.
Die agterste twee stutte wou van die begin gladnie afswaai soos hulle moet en soos die voorstes wel gedoen het. Ek moes op my alie gaan sit om hulle af te buig. Q20 het ook nie gehelp nie. Toe bekyk ek hulle mooi en verslap die twee horisontale M10 boute so 'n halwe draai en siedaar(!) daar swaai hulle.
As jy op die eilandbed lê is daar 'n hoekkassie links voor jou. Daardie deurtjie het begin loskom en toe sien ons die paneel aan die binnekant waar die deur aan vas is is sommer los. 'n Hele paar poprivits lê op die vloer binne die kas! Die wa gaan Maandag vir sy eerste diens en dan sal hierdie probleem aangespreek word. Van die ander deurtjies het ook begin uitsak en moet verstel word.
Met die '25' besef ons dat ons selde onder digte skadu sal kan parkeer weens sy grootte en is 'n sonseil eintlik onontbeerlik.
- Aan die voorkant is nuwe ogies ingepons wat ooreenstem met die sytent se pale. Die sonseil word dan aan hulle vasgemaak om wapper te verminder.
- Agter word hy op twee plekke aan die driehoek flappies vasgemaak. Slapperig dat die seil nie styftrek oor die dak nie
Om die seil oor die wa te trek vou ons soos in konsertina-effek en laat hy aan die voorkant bo-oor die sytent lê. In die breedte. Die dak is steeds laag. Dan neem ek en Trudie elk 'n hoekpaal en steek dit deur die hoekogie, tel hom op en loop weerskante al langs die wa tot verkant en begin vasmaak. Binne 15 minute is hy op sy plek, die dak gelig en ons kamp verder. Gewoonlik dan tyd vir die eerste dop!
Het die naweek wat verby is die batterye finaal vasgemaak. Die staal pan waarin die oues gesit het was so bietjie in die pad, so sommer boere plan gemaak en pas hulle nou perfek.
Lekker gekuier by Berg-&-Dal vir 6 dae, toe 3 dae by Mooinooi in die berg saam familie oor die Kersnaweek en dan 3 dae oor Nuwejaar in ons agterplaas.
LOL. Nee, ons het gevra dat die oorspronklike deur geruil word na die nuwe yskas. Dus het ons die ou hake terug.